CORRECCIÓN DE ERRO NO ACORDO DA XUNTA DE GOBERNO DE DATA 26/03/2021 SOBRE CONCESIÓN DE SUBVENCIÓNS EN RÉXIME DE CONCORRENCIA COMPETITIVA, PARA O FINANCIAMENTO DOS CUSTOS DE DOTACIÓN DE PERSOAL PARA A REALIZACIÓN DE TAREFAS DE INFORMACIÓN
ADMINISTRACIÓN LOCAL — Provincial — Deputación Provincial (Subvencións e axudas, 10/05/2021)

A Xunta de Goberno desta Deputación Provincial na súa sesión ordinaria do día 30 de abril de 2021, adoptou, entre outros, o seguinte acordo: A Xunta de Goberno da Deputación Provincial de Pontevedra, na súa sesión ordinaria do día 26 de marzo de 2021, aprobou conceder as subvencións, en réxime de concorrencia competitiva, para o financiamento dos custos de dotación de persoal para a realización de tarefas de información en oficinas de turismo adheridas á rede de oficinas de turismo “Info Rías Baixas”. O 19 de abril de 2021 o órgano instrutor do expediente informa sobre un erro no acordo ao resultar excluída a solicitude do Concello de Catoira. O 21 de abril de 2021, á vista do erro, a comisión de valoración realiza unha nova valoración das solicitudes. Normativa examinada Consta no expediente a resolución de data 23 de marzo de 2021 sobre compensación de débedas do Concello de Catoira co Plan de Obras e Servizos (Plan Concellos) 2021, de acordo coa base 25.4 das de execución do orzamento da Deputación de Pontevedra. O artigo 109.2 LPAC dispón que as Administracións Públicas poderán rectificar en calquera momento, de oficio ou a instancia dos interesados, os erros materiais, de feito ou aritméticos existentes nos seus actos. O Servizo de Turismo e Intervención informan sobre a corrección do erro e a comisión de valoración realiza unha nova valoración de solicitudes para corrixir o erro sobre a exclusión da solicitude do Concello de Catoira. O órgano competente para o corrección do erro é o mesmo que o ditou. A concesión das subvencións e desestimación das solicitudes é a Xunta de Goberno, conforme ao establecido no artigo 35 da Lei 7/1985, de 2 de abril, reguladora das Bases do Réxime Local, o artigo 63 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais en concordancia coa base 16ª das de execución do orzamento da Deputación de Pontevedra para o ano 2021. En consecuencia, visto o que antecede e a normativa de pertinente aplicación, a Xunta de Goberno acorda por unanimidade: Corrixir o erro detectado no acordo nº 14.30118 tomado pola Xunta de Goberno da Deputación Provincial de Pontevedra na súa sesión ordinaria do día 26 de marzo de 2021, de forma que Onde di: Terceiro.- Dispoñer o gasto na aplicación orzamentaria 21/433.4320.462.03 por importe de cento setenta e tres mil setecentos trinta e nove euros con corenta e sete céntimos de euro (173.739,47 €) a favor dos beneficiarios da subvención e polos importes individuais concedidos.” Debe dicir: Terceiro.- Dispoñer o gasto na aplicación orzamentaria 21/433.4320.462.03 por importe de cento setenta e nove mil novecentos oitenta euros con setenta e cinco céntimos (179.980,75 €) a favor dos beneficiarios da subvención e polos importes individuais concedidos.” O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. Asinado dixitalmente na data que figura á marxe. Contra este acordo que pon fin á vía administrativa poderá interpoñer recurso potestativo de reposición perante o mesmo órgano que o ditou, no prazo de un mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas), ou ben, directamente recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa, e todo iso no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.